**Súťažné podklady**

**Časť E - Požiadavky na ponuku**

V tomto dokumente Požiadavky na ponuku Verejný obstarávateľ stanovuje požiadavky, ktoré musí obsahovať každá ponuka predkladaná uchádzačom vo Verejnom obstarávaní.

Pokiaľ sa v týchto Požiadavkách na ponuku vyskytuje pojem uvedený veľkým začiatočným písmenom, tento pojem má význam ako mu je pridelený v dokumente Súťažných podkladov označenom akoPokyny pre uchádzačov.

Súčasťou ponuky uchádzača predkladanej vo Verejnom obstarávaní musia byť nasledovné dokumenty a doklady:

* + - * **Úvodný list ponuky** vypracovaný podľa vzoru Prílohy F1 Súťažných podkladov;
      * **Doklady na preukázanie splnenia podmienok účasti** ako sú vyžadované v časti Súťažných podkladov označenej ako D\_Podmienky účasti;
      * **Doklad o zložení zábezpeky ponuky** v súlade s bodom 10 PPU;
      * **Vyplnené časti Zmluvy o Dielo** v nasledovnom rozsahu:
        + **Príloha č. 2 Zmluvy o Dielo – Harmonogram plnenia** vypracovaná podľa pokynov uvedených v týchto Požiadavkách na ponuku;
        + **Príloha č. 3 Zmluvy o Dielo – Rozpočet a rozpis fakturačných míľnikov** vypracovaná podľa pokynov uvedených v týchto Požiadavkách na ponuku;
        + **Príloha č. 4 Zmluvy o Dielo – Ponuka Zhotoviteľa** vypracovaná podľa pokynov uvedených v týchto Požiadavkách na ponuku;
        + **Príloha č. 5 Zmluvy o Dielo – Zoznam Subdodávateľov** doplnená o všetky údaje vo vzore danej prílohy; a
        + **Príloha č. 7 Zmluvy o Dielo – Zoznam Odborníkov** doplnená o všetky údaje vo vzore danej prílohy; a
      * **Vyplnené časti SLA Zmluvy** v nasledovnom rozsahu:
        + **Príloha č. 5 SLA Zmluvy – Zoznam Subdodávateľov** doplnená o všetky údaje vo vzore danej prílohy;
        + **Príloha č. 7 SLA Zmluvy – Zoznam Odborníkov** doplnená o všetky údaje vo vzore danej prílohy; a
        + **Príloha č. 8 SLA Zmluvy – Špecifikácia ceny** vypracovaná podľa pokynov uvedených v týchto Požiadavkách na ponuku.

Jednotlivé dokumenty, pri ktorých sa uvádza, že budú vypracované v súlade s týmito Požiadavkami na ponuku, budú vypracované v súlade s nasledovnými podmienkami:

**Príloha č. 2 Zmluvy o Dielo – Harmonogram plnenia**

Každý uchádzač vo svojej ponuke predloží detailný harmonogram realizácie diela, ktorý musí spĺňať nasledovné požiadavky:

* + - * maximálna lehota na zhotovenie diela je **15 mesiacov** odo dňa nadobudnutia účinnosti Zmluvy o Dielo;
      * Harmonogram realizácie diela musí zodpovedať lehote na zhotovenie diela, ktorú uchádzač navrhne v rámci návrhu na plnenie kritéria hodnotenia ponúk č. 3 Lehota realizácie diela; a
      * Harmonogram realizácie diela na úrovni aktivít musí obsahovať minimálne všetky položky (úrovne), ktoré sú uvedené Prílohe č. 3 Zmluvy o Dielo – Rozpočet a rozpis fakturačných míľnikov ako samostatný fakturačný míľnik;
      * Pri spracovaní harmonogramu je Zhotoviteľ povinný zohľadniť zároveň maximálne lehoty na vykonanie plnení potrebných pre dosiahnutie jednotlivých fakturačných míľnikov nasledovne:
        + Splnenie fakturačného míľnika č. 1 do 3 mesiacov odo dňa nadobudnutia účinnosti Zmluvy o Dielo;
        + Splnenie fakturačného míľnika č. 2 do 4 mesiacov odo dňa nadobudnutia účinnosti Zmluvy o Dielo;
        + Splnenie fakturačného míľnika č. 3 do 12 mesiacov odo dňa nadobudnutia účinnosti Zmluvy o Dielo;
        + Splnenie fakturačného míľnika č. 4 do 13 mesiacov odo dňa nadobudnutia účinnosti Zmluvy o Dielo;
        + Splnenie fakturačného míľnika č. 5 do 14 mesiacov odo dňa nadobudnutia účinnosti Zmluvy o Dielo;
        + Splnenie fakturačného míľnika č. 7 do 15 mesiacov odo dňa nadobudnutia účinnosti Zmluvy o Dielo.

**Príloha č. 3 Zmluvy o Dielo – Rozpočet a rozpis fakturačných míľnikov**

Každý uchádzač vo svojej ponuke predloží vyplnenú tabuľku Príloha č. 3 Zmluvy o Dielo – Rozpočet a rozpis fakturačných míľnikov podľa vzoru, ktorý tvorí súčasť Zmluvy o Dielo ako Príloha č. 3 Zmluvy o Dielo – Rozpočet a rozpis fakturačných míľnikov.

Uchádzač do tabuľky v rámci Prílohy č. 3 Zmluvy o Dielo – Rozpočet a rozpis fakturačných míľnikov vpisuje výlučne údaje do polí označených žltou farbou. Ostatné polia tabuľky uchádzač nemení a nedopĺňa.

Pri spracovaní cien v rámci rozpočtu je Zhotoviteľ povinný dodržať nasledovné obmedzenia rozsahu ceny, ktorú môže uviesť za splnenie vybraných fakturačných míľnikov nasledovne:

* + - * Za splnenie fakturačného míľnika č. 1 nesmie cena presiahnuť 27 % celkovej Ceny za Dielo;
      * Za splnenie fakturačného míľnika č. 5 nesmie cena presiahnuť 70 % celkovej Ceny za Dielo;
      * Za splnenie fakturačného míľnika č. 6 nesmie cena presiahnuť 3 % celkovej Ceny za Dielo;
      * Za splnenie fakturačného míľnika č. 7 nesmie cena presiahnuť 13 % celkovej Ceny za Dielo;

**Príloha č. 4 Zmluvy o Dielo – Ponuka Zhotoviteľa**

Prílohu č. 4 Zmluvy o Dielo – Ponuka Zhotoviteľa vypracuje a predloží v nasledovnej štruktúre a podľa nasledovných požiadaviek.

Príloha č. 4 Zmluvy o Dielo – Ponuka Zhotoviteľa bude obsahovať minimálne nasledovné časti:

* + - * Technický návrh riešenia Diela;
      * Vyplnený katalóg požiadaviek; a
      * Špecifikácia SW 3. strán.

Z údajov uvedených v Prílohe č. 4 Zmluvy o Dielo – Ponuka Zhotoviteľa musí vyplývať preukázanie splnenia všetkých požiadaviek na dielo (predmet zákazky) stanovených v Súťažných podkladoch.

Verejný obstarávateľ požaduje predloženie Prílohy č. 4 Zmluvy o Dielo – Ponuka Zhotoviteľa za účelom vyhodnotenia, či ponuka uchádzača spĺňa požiadavky Verejného obstarávateľa definované v Súťažných podkladoch na predmet Zákazky.

Požiadavky na predmet diela sú stanovené v Prílohe č. 1 Zmluvy o Dielo prípadne samotnom texte Zmluvy o Dielo. Uchádzač pripraví technický Prílohu č. 4 Zmluvy o Dielo – Ponuka Zhotoviteľa v súlade s týmito požiadavkami.

V rámci Prílohy č. 4 Zmluvy o Dielo – Ponuka Zhotoviteľa uchádzač vypracuje a predloží nasledovné dokumenty:

**1 Technický popis navrhovaného riešenia minimálne v nasledovnej štruktúre:**

**1.1 Architektúra**

**1.1.1 Biznis architektúra (dodávaného diela)**

• High-level (HL) popis biznis architektúry (+ nákres),

• identifikácia základných procesov,

• identifikácia koncových užívateľov a ich interakcia.

**1.1.2 Aplikačná architektúra (dodávaného diela)**

• High-level (HL) popis aplikačnej architektúry, vrátane návrhu integrácií (interných a externých) a dátovej vrstvy (+ nákres),

• spôsob a forma internej integrácie a komunikácie aplikačných komponentov (+ nákres),

• podporné nástroje/komponenty riešenia.

**1.1.3 Technologická architektúra (dodávaného diela)**

• High-level (HL) popis technologickej architektúry (+ nákres),

• návrh využitých technológií a platforiem,

• predpokladaný sizing technologickej infraštruktúry (členený podľa prostredí),

• požiadavky na súčinnosť objednávateľa so zabezpečením kontajnerizácie a virtualizácie (platformy, škálovanie).

Rozsah jednotlivých kapitol musí podrobne popisovať plánované technické riešenie dodávky diela v zmysle požiadaviek uvedených v Prílohe č. 1 Zmluvy o Dielo, vrátane

• návrhu procesov;

• jednotlivých vrstiev systémovej architektúry ;

• vizualizácie;

• plánovaných technologických platforiem a aplikácií; a

• návrhu riešenia interných a externých integrácií.

Z technického návrhu riešenia musí zároveň vyplývať splnenie všetkých požiadaviek definovaných v časti Prílohy č. 1 Zmluvy o Dielo označenej ako „Katalóg požiadaviek“.

**2 Vyplnený katalóg požiadaviek:**

Ako súčasť špecifikácie predmetu zákazky a Prílohy č. 1 Zmluvy o Dielo verejný obstarávateľ uverejnil prílohu v súbore MS Excel označenú ako „Katalóg požiadaviek“. V katalógu požiadaviek sú definované funkčné, nefunkčné a technické požiadavky na predmet diela.

Verejný obstarávateľ upozorňuje, že pre účely predloženia ponuky a preukázania splnenia požiadaviek na predmet zákazky nebude postačovať ak uchádzač v rámci ponuky (v rámci Technického popisu navrhovaného riešenia) uvedie že návrh riešenia uchádzača danú požiadavku iba spĺňa, resp. že ju uchádzač splní, resp. iné obdobné jednoduché a strohé konštatovanie bez uvedenia spôsobu naplnenia požadovaných minimálnych požiadaviek. Rovnako nebude postačovať ani skopírovanie textu samotnej požiadavky.

Vo vzťahu k spôsobu vyplnenia katalógu požiadaviek uchádzač v ponuke vyplní stĺpec U v katalógu požiadaviek, pričom ho uchádzač vyplní formou odkazu na časť Prílohy č. 4 Zmluvy o Dielo – Ponuka Zhotoviteľa - Technický popis navrhovaného riešenia s odkazom na časť Technického popisu navrhovaného riešenia, v ktorej sa bude nachádzať informácia o tom, ako navrhované riešenie spĺňa danú požiadavku.

V stĺpci V katalógu požiadaviek môže uchádzač doplniť prípadné poznámky.

Stĺpec T katalógu požiadaviek uchádzač nevypĺňa.

Verejný obstarávateľ bude pri vyhodnocovaní technického návrhu diela postupovať porovnaním s požiadavkami na predmet zákazky definovanými v súťažných podkladoch, spôsobom „SPLNIL – NESPLNIL“.

**3 Špecifikácia SW 3. strán**

Verejný obstarávateľ požaduje, aby uchádzač ako súčasť Prílohy č. 4 Zmluvy o Dielo – Ponuka Zhotoviteľa predložil aj podrobný popis SW 3. Strán v členení na

• Preexistentný obchodne dostupný proprietárny SW,

• Preexistentný obchodne nedostupný proprietárny SW,

• Preexistentný open source SW

(ako sú tieto definované v Zmluve o Dielo).

**Príloha č. 8 SLA Zmluvy – Špecifikácia ceny**

Každý uchádzač vo svojej ponuke predloží vyplnenú tabuľku Príl Príloha č. 8 SLA Zmluvy – Špecifikácia ceny podľa vzoru, ktorý tvorí súčasť Zmluvy o Dielo ako Príloha č. 8 SLA Zmluvy – Špecifikácia ceny.

Uchádzač do tabuľky v rámci Prílohy č. 8 SLA Zmluvy – Špecifikácia ceny vpisuje výlučne údaje do polí označených žltou farbou. Ostatné polia tabuľky uchádzač nemení a nedopĺňa.