**Príloha č. 3 Zmluvy o Dielo**

**Časť - Rozpis fakturačných míľnikov**

Tento dokument popisuje rozsah prác, rozsah implementácie Diela a rozsah a popis výstupov, ktoré je Zhotoviteľ povinný dodať resp. vykonať pre úspešné naplnenie fakturačných míľnikov a možnosť fakturácie príslušnej čiastky Ceny za Dielo za dosiahnutie príslušného fakturačného míľnika podľa Rozpočtu.

Tento rozpis fakturačných míľnikov predstavuje neoddeliteľnú súčasť Prílohy č. 3 ZoD - Rozpočet a rozpis fakturačných míľnikov.

|  |  |  |
| --- | --- | --- |
| **Číslo míľnika** | **Označenie plnenia** | **Rozsah prác, rozsah implementácie Diela a rozsah a popis výstupov potrebných pre splnenie fakturačného míľnika** |
|  | Analýza a dizajn vrátane prototypu | PID Mapovanie a analýza funkčných požiadaviek - detailný návrh riešenia (DNR): **Vytvorenie UX a UI návrhu** a. Vytvorenie informačnej architektúry a mapovanie používateľskej cesty b. Vytvorenie prototypu používateľského rozhrania (Mobilná aplikácia a Web) 2 iteráciami v nástroji Figma **Systémová architektúra**  - HLD a LLD dizajn bezpečnostnej architektúry  - HLD a LLD sieťovej architektúry Analýza musí byť odovzdaná v modelovacom nástroji Enterprise Architect v zmysle metodiky UML2 až na úroveň requirements, use-case, komponentov, služieb a metód - class, sekvenčných a activity diagramov deployment modelu, namapovaných test-case a test prípadov **Metodika vývoja DEVSECOPS** Definícia nevizuálneho rozhrania (Integračného manuálu) pre integráciu IDS a dopravcov (API) |
|  | Nákup preexistentného SW | Preukázanie nákupu všetkých licencií SW 3. strán podľa Ponuky Zhotoviteľa |
|  | Dodanie a Inštalácia Vozidlového zariadenia - BT maják | Dodacie listy Potvrdenia o inštalácii a otestovaní funkčnosti BT majákov. Úhrada za dodanie a inštaláciu BT majákov sa vykonáva postupne v súlade so Zmluvou o Dielo |
|  | Dodanie a Inštalácia Vozidlového zariadenia - GPS/GSM | Dodacie listy Potvrdenia o inštalácii a otestovaní funkčnosti GPS/GSM. Úhrada za dodanie a inštaláciu GPS/GSM sa vykonáva postupne v súlade so Zmluvou o Dielo |
|  | Implementácia a testovanie | **Vývoj a integrácia systémov** - každá dokumentácia musí byť odovzdaná objednávateľovi vrátane buildovateľných zdrojových kódov, postupov jeho úspešného rebuildu na jeho ďalšie použitie a nahratého do repozitára kódov v súlade so ZoD  **Testovanie:** (1) Funkčné testovanie (FAT) (2) Systémové a integračné testovanie (3) Záťažové a výkonnostné testovanie (4) Bezpečnostné testovanie (5) Používateľské testy funkčného používateľského rozhrania (UX testovanie) (6) Užívateľské akceptačné testovanie (UAT)  **Školenia personálu v rozsahu 20MD**  **Dokumentácia** (1) Aplikačná príručka (2) Používateľská príručka (3) Inštalačná príručka a pokyny na inštaláciu Úvodnú/opakovanú) (4) Konfiguračná príručka a pokyny pre diagnostiku (5) Integračná príručka a integračné manuály pre vnútorné medzi modulové integrácie ako aj pre externé IS (6) Prevádzkový opis a pokyny pre servis a údržbu (7) Pokyny pre obnovu v prípade výpadku alebo havárie (Havarijný plán, BCM,DRP plány) (8) Bezpečnostný projekt a bezpečnostné smernice pre riadenie prevádzky |
|  | Integrácia na dopravcov | Overenie zhody prepojenia NICL a IS IDS/dopravcov podľa integračného manuálu a integračných scenárov na vzorke aspoň 90% dopravcov |
|  | Záverečné testovanie a nasadenie IS NICL do prevádzky a postimplementačná podpora | Nasadenie do produkcie a vyhodnotenie  Preskúšanie a akceptácia spustenia do produkcie (vyhodnotenie) |